**Canfod cysylltiadau rhwng chwedl Hamelin a thrychineb Aber-fan**

Yn nhref Hamelin yn yr Almaen, ’nôl yn y flwyddyn 1284, roedd gan y trigolion broblem fawr. Roedd pla o lygod yn poeni’r lle. Roedden nhw wedi ceisio pob ffordd i gael gwared ar y llygod, ond doedd dim yn tycio.

Yn sydyn, ymddangosodd pibydd o rywle, gan addo i’r maer y byddai’n cael gwared ar y llygod, am dâl. Cytunodd y maer, a dechreuodd y pibydd ganu ei offeryn. Denodd y gân y llygod i gyd i mewn i Afon Weser, a boddwyd y cyfan.

Ond ni chadwodd y maer at ei air. Gwrthododd dalu’r pibydd. Felly, un diwrnod tra oedd y pentrefwyr yn yr eglwys, daeth y pibydd yn ei ôl gan ganu ei offeryn unwaith eto. Clywodd holl blant y pentre’r gân, a dilyn y pibydd. Golygfa ryfedd oedd honno, a chant tri deg o blant yn dilyn yr un pibydd a’i gân. Fe’u denwyd i mewn i ogof fawr ar ochr rhyw fynydd, a dyna’r tro olaf iddyn nhw gael eu gweld yn fyw.

Dim ond tri phlentyn arhosodd ar ôl yn y pentref. Roedd un yn gloff, ac yn methu dilyn y gweddill. Roedd un arall yn ddall, ac yn methu gweld lle roedd yn mynd. Roedd yr olaf yn fyddar, ac yn methu clywed y gân. Dywedodd y tri hyn wrth y pentrefwyr beth oedd wedi digwydd wrth iddyn nhw ddod allan o’r eglwys.

Does neb hyd y dydd heddiw yn gwybod yn iawn beth ddigwyddodd i blant Hamelin. Ond mae pobl yn dal i gofio amdanyn nhw, ac yn dal i adrodd y stori am y golled fawr.

Allwch chi feddwl am 5 peth sy’n debyg rhwng y ddwy stori, chwedl Hamelin a thrychineb Aber-fan?

|  |  |
| --- | --- |
| 1 |  |
| 2 |  |
| 3 |  |
| 4 |  |
| 5 |  |